म्हापशेंः अन्साभट म्हापश्यां झाड मारतना खांदो वीज सरयांचेर पडून सरयां सयत दोन खांब मोडले. हाका लागून शारांत सुमार तीन वरां वीज पुरवण खंडीत जाली.
 ही घडणूक काल दनपारां 3. 30 वरांच्या सुमाराक घडली. हॉटेल पौर्णिमेचे कुशीक आशिल्ल्या वाहन दुरुस्ती गॅरेजीच्या प्राकारांत बदामाचें झाड मारपाचें काम कांय वीज कामगार करताले. ह्या वेळार झाडाचो खांदो वीच सरयांचेर पडलो. ताका लागून सरयो तुटून कुशीचे दोन खांब कोसळ्ळे आनी वीज पुरवण खंडीत जाली.
 हे घडणुकेक लागून तीन वरां वीज वाहिन्यांचे दुरुस्तीचें काम हातांत घेवन वीज खात्याच्या कर्मचाऱ्यांनी सांजवेळा वीज पुरवण सुरळीत केली. ह्या प्रकरणांत संबंदीत झाड धनया आड वीज खात्या वतीन पुलीस कागाळ करतले अशी म्हायती वीज अधिकाऱ्यांनी दिली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 